Diari Oficial de la Generalitat Valenciana


Sumari del DOGV 8008, del 27-03-2017 (2017/1577)

Notificació de la sentència dictada en el rotlle d'apel·lació número 402/2016.
------------------------------------------------------------------------------

### Dades del document

Número de DOGV
:   8008

Data del DOGV
:   27-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1577


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 402/2016. [2017/1577]  
María Josefa García Cholvi, lletrada de l'Administració de justícia de la Secció Desena de l'Audiència Provincial de València, mitjançant aquest edicte faig saber que, en virtut del que s'ha disposat mitjançant la resolució del dia de hui, dictada en el rotlle d'apel·lació número 000402/2016, que prové del judici número 000446/2014, del Jutjat de Primera Instància i Instrucció número 26 de València, s'ha disposat notificar a l'apel·lat que no ha comparegut en aquesta alçada, que es dirà al final, la sentència dictada en el rotlle esmentat que té l'encapçalament i la dispositiva que són com segueix:  
  
«Encapçalament  
Sentència número 176/2017  
Secció desena:  
- President: José Enrique de Motta García-España.  
- Magistrats: M.ª Pilar Manzana Laguarda i Carlos Esparza Olcina.  
  
València, 22 de febrer de 2017  
La Secció Desena de l'Audiència Provincial de València, en grau d'apel·lació, ha vist les actuacions de divorci contenciós número 000446/2014, seguides davant del Jutjat de Primera Instància número 26 de València, entre les parts; d'una, com a demandant, Martha Cecilia Villa Toro, representada pel procurador Vicente Javier García López i defensada per la lletrada María Isabel Martínez Aramburu, i d'una altra, com a demandat, Adnane Fathi Oussou, declarat en rebel·lia. Hi és part el Ministeri Fiscal.  
Hi és ponent el magistrat Carlos Esparza Olcina.  
Disposem  
Atés tot el que s'ha exposat, la Secció Desena de l'Audiència Provincial de València, en nom del rei, ha decidit:  
Primer. Estimar parcialment el recurs d'apel·lació interposat per la demandant contra la sentència dictada pel Jutjat de Primera Instància número 26 de València el dia 2 de novembre de 2015.  
Segon. Revocar l'esmentada sentència per a declarar que la custòdia es confereix a l'actora, que ambdós progenitors tenen la pàtria potestat compartida de la filla, que el pare podrà estar amb la seua filla un dia a la setmana, que les parts hauran de concretar, des de l'eixida del col·legi fins a l'entrada a l'endemà, així com quatre setmanes a les vacances d'estiu, i que el demandat ha d'abonar a l'actora en concepte d'aliments per a la filla la suma de 240 euros al mes, actualitzables d'acord amb l'índex de preus de consum.  
Tercer. No fem imposició expressa de les costes d'aquesta alçada.  
Contra aquesta resolució es pot interposar un recurs de cassació per interés cassacional sempre que concórreguen les causes i es complementen les exigències de l'article 477 de la Llei d'enjudiciament civil i, si escau i de manera acumulada amb l'anterior, un recurs extraordinari per infracció processal, en un sol escrit, davant d'aquesta sala, dins del termini de 20 dies, comptador des de l'endemà que es notifique, i cal adjuntar el dipòsit preceptiu per a recórrer establit en la disposició addicional 15a de la Llei orgànica 1/2009, de 3 de novembre, tret que tinga reconegut el dret a l'assistència jurídica gratuïta, que caldrà acreditar en el moment d'efectuar qualsevol sol·licitud davant del tribunal superior.  
Aquesta és la nostra sentència, de què es portarà un certificat al rotlle, que pronunciem, manem i firmem.»  
  
I perquè el que s'ha disposat es complisca i valga de notificació a l'apel·lat, Adnane Fatrhi Oussou, que no ha comparegut en aquesta alçada, amb la fixació prèvia al tauler d'anuncis d'aquesta Secció Desena i perquè es publique en el Diari Oficial de la Generalitat Valenciana, expedisc aquest edicte.  
  
València, 23 de febrer de 2017.- La lletrada de l'Administració de justícia: María Josefa García Cholvi.